
Referat fra møte 28. september

Det var ingen merknader til saksliste og innkalling.

FU 34-06
Referatsaker

1. Referat fra møte i forskningsutvalget 31. august.

2. Forslag til forskertur 2007.

3. Sammen om kunnskap II – operasjonalisering av indikatorer for formidling – høring.

4. Forskningsmelding for Universitetet i Tromsø – orientering fra universitetsdirektøren.

5. Revidering av akkrediterte PhD-studier i rettsvitenskap – selvevaluering av PhD-studiet – informasjon fra NOKUT.

Merknader til referatsakene:

3: FU ønsker en sak om indikatorer for formidling til neste møte. 

5: FU orienteres jevnlig om arbeidet med selvevalueringen og rapporten legges frem for FU på neste møte, 2.11. I løpet av 1. halvdel av 2007 skal vi ha utarbeidet læringsmål for alle moduler i opplæringsdelen. 

Muntlige orienteringer:

FU ble orientert om bedømmelseskomiteer for Ragnhild Vada og Henriette Nazarian som ble oppnevnt av styret 22. september.

FU-leder orienterte om forslag fra Universitetsdirektøren angående fordeling av midler til utenlandsstipend og overgangsstipend mellom fakultetene. 

Henvendelse fra Per Christiansen angående samarbeid med Arkhangelsk. 

FU diskuterte hvordan vi kan bidra til samarbeidet med Arkhangelsk, og hvordan vi kan bruke FUs finansieringsordninger mer effektivt. FU-leder kontakter Per Christiansen med tilbakemelding.

Administrasjonen orienterte om planer for ny nettportal ved Universitetet i Tromsø (erstatning for WebSim som brukes i dag). 

Representanter fra UB har vært på besøk ved fakultetet og orientert om Universitetet i Tromsøs digitale arkiv; MUNIN. Ansatte og studenter kan nå publisere kopier av egne artikler i MUNIN – et åpent institusjonsarkiv. Hovedfokus har til nå vært på masteroppgaver, men arbeidet med å få doktoravhandlinger og artikler publisert i dette arkivet starter nå. Administrasjonen vil komme tilbake med mer info om dette.

Petri Keskitalo presenterte skisse for det faglige innholdet på DNDS 2007. FU ga tilbakemelding på tidsrammen (bør ikke gå utover dag 4). Arbeidet med en søknad til NFR fortsetter, søknadsfrist 12. oktober.

FU 35 – 06
Studieprogramrapport for PhD-studiet i rettsvitenskap – 2005/2006. 

Enstemmig vedtak:

Forskningsutvalget anbefaler fakultetsstyret å godkjenne studieprogramrapport for studieåret 2005/2006, slik den fremgår av vedlegg 1, og med de endringer som kom frem på møtet.

FU 36 – 06
Stipendiat – og postdoktorstillinger – fordeling av stipendiatstillinger

Enstemmig vedtak:

For å oppettholde dagens antall med stipendiatstillinger i samsvar med fakultetets planer, anbefaler FU at fakultetet søker om å få refordelt  de to stipendiatstillingene som blir refordelt med virkning fra 01.01.08.

Kartlegging viser tydelig at fakultetet har behov for kompetanseoppbygging innenfor visse rettsområder; både av hensyn til undervisning og forskning. I betenkningen bør derfor disse rettsområdene tydelig identifiseres, og det bør fremgå at under ellers like vilkår vil prosjekter/søknader innenfor disse områdene prioriteres. I denne omgangen gjelder det følgende fag: komparativ rett, rettssosiologi, panterett, erstatningsrett, arv, skifterett, rettsantropologi, strafferett og alminnelig forvaltningsrett.

FU 37 – 06
Budsjettinnspill 2007 – forskningsmidler – forslag til budsjett

Enstemmig vedtak:

Forskningsutvalget godkjenner forslag til budsjett for 2007, slik det går frem av vedlegg 1 og med de endringer som kom frem på møtet.

Tromsø, 02.10.2006

	Christin Skjervold

